****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

Općinsko vijeće

KLASA: 406-01/20-03/01-18-08

URBROJ: 2186/08-20-01

Sveti Ilija, 09.03.2020.

Na temelju članka 87. Zakona o proračunu (Narodne novine broj 87/08, 136/12, 15/15), članka 10. stavka 1. točke 5. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave (Narodne novine broj 55/09, 139/10), članka 15. Odluke o izvršavanju Proračuna Općine Sveti Ilija u 2020. godini (Službeni vjesnik Varaždinske županije 2/19 ) te članka 30. Statuta Općine Sveti Ilija (“Službeni vjesnik Varaždinske županije”, broj 05/18), Općinsko vijeće Općine Sveti Ilija na 18. sjednici održanoj 09.03.2020. godine donijelo je

ODLUKU

o dugoročnom kreditnom zaduženju Općine Sveti Ilija

Članak 1.

Odobrava se dugoročno kreditno zaduženje Općine Sveti Ilija za iznos glavnice od 10.000.000,00 kuna kod poslovne banke Zagrebačka banka d.d., Zagreb, Trg bana Josipa Jelačića 10, OIB 92963223473 na rok otplate od 10 godina (120 mjeseci), pod sljedećim uvjetima:

|  |  |
| --- | --- |
| Iznos kredita | 10.000.000,00 kn (desetmilijunakuna) |
| Naziv projekta | „Građenje građevine javne i društvene namjene, predškolska ustanova-dječji vrtić na području Općine Sveti Ilija, naselje Beletinec“ |
| Rok korištenja kredita | do 31.08.2021. (kredit se može koristiti sukcesivno) |
| Rok otplate | u jednakim mjesečnim ratama, u roku od 10 godina od isteka roka korištenja kredita |
| Dospijeće prve rate | prva rata dospijeva 30.09.2021.g., svaka naredna svakog zadnjeg u mjesecu, a zadnja rata 31.08.2031.g. |
| Kamatna stopa | Redovna kamata po Redovnoj kamatnoj stopi u visini 1,30% godišnje, fiksna |
| Zatezna kamata | Po stopi važeće zakonske zatezne kamate koja se primjenjuje na istu vrstu pravnog odnosa, zaračunava se kvartalno, primjenom proporcionalne metode obračuna kamate i kalendarskog broja dana u mjesecu i godini, a dospijeva i naplaćuje se 10. dan po isteku kvartala, u HRK |
| Naknada za obradu kredita | 0,10% od ugovorenog iznosa Kredita, naknada se obračunava jednokratno, a dospijeva i naplaćuje se 15. dan od datuma sklapanja Ugovora, ili prije prvog korištenja Kredita, ovisno o tome što nastupi ranije |
| Prijevremena otplata kredita | - |
| Naknada za rezervaciju sredstava | - |
| Troškovi | Javnobilježničke troškove, troškove pribavljanja ugovornih instrumenata osiguranja povrata Kredita, kao i sve ostale troškove u vezi s ovim Ugovorom snosi Korisnik kredita |
| Redoslijed plaćanja | Troškovi, zatezna kamata, redovna kamata, naknade, glavnica |
| Instrument osiguranja povrata kredita | Korisnik kredita se obvezuje prije korištenja Kredita dostaviti Kreditoru 1 (jednu) zadužnicu Korisnika kredita na iznos Kredita, uvećano za ugovorene kamate, naknade i ostale troškove, solemniziranu od strane javnog bilježnika |

Članak 2.

Sredstva za otplatu glavnice i kamata te naknada za obradu kredita bit će osigurani u Proračunu Općine Sveti Ilija za 2021., pa do konačne otplate kredita do 2031. godine.

Članak 3.

Ovlašćuje se načelnik Općine Sveti Ilija da sukladno Zakonu o proračunu i Pravilniku o postupku zaduživanja te davanja jamstava i suglasnosti jedinica lokalne i područne (regionalne) samouprave, po dobivenoj suglasnosti Vlade Republike Hrvatske na zaduženje, zaključi Ugovor o dugoročnom zaduženju iz članka 1. Ove Odluke i o tome obavijesti Općinsko vijeće Općine Sveti Ilija.

Članak 4.

Ova Odluka stupa na snagu prvog dana nakon objave u „Službenom vjesniku Varaždinske županije“.

Predsjednik Općinskog vijeća

Zdravko Ostroški, dipl. ing.